નવી દિલ્હી: નાણામંત્રાલયના ટોચના અધિકારીએ કહ્યું છે કે સરકાર રાજકોષીય ખાધનો લક્ષ્યાંક પાર કરી લેશે, પરંતુ કરંટ એકાઉન્ટ ડેફિસિટ (CAD) લક્ષ્યાંક કરતાં થોડી વધી જશે તેમ લાગે છે. તેનું મુખ્ય કારણ ક્રૂડ ઓઇલના ઊંચા ભાવ છે. અધિકારીએ કહ્યું હતું કે ક્રૂડ ઓઇલના ભાવમાં ઊથલપાથલ સામે સરકારે છેલ્લાં ત્રણ વર્ષમાં વધારેલું વિદેશી હૂંડિયામણ કામ લાગશે. જોકે આમ છતાં તાજેતરના દિવસોમાં ક્રૂડમાં ઊથપાથલ ઘણી ઓછી થઈ ગઈ છે અને વધારે ચિંતા નહીં કરવી પડે.